CELEX: 11957E/PRO/MARCH
Language: fi
Date: 1957-03-25 00:00:00
Title: Euroopan talousyhteisön perustamissopimus - Pöytäkirja tietyistä maista peräisin olevista ja sieltä tulevista tavaroista jotka saavat jossakin jäsenvaltiossa erityisen tuontikohtelun

Avis juridique important

|

11957E/PRO/MARCH

Euroopan talousyhteisön perustamissopimus - Pöytäkirja tietyistä maista peräisin olevista ja sieltä tulevista tavaroista jotka saavat jossakin jäsenvaltiossa erityisen tuontikohtelun  

Euroopan talousyhteisön perustamissopimus - Pöytäkirja tietyistä maista peräisin olevista ja sieltä tulevista tavaroista  jotka saavat jossakin jäsenvaltiossa erityisen tuontikohtelunKORKEAT SOPIMUSPUOLET JOTKA HALUAVAT täsmentää  kuinka tätä sopimusta sovelletaan tietyistä maista peräisin oleviin ja sieltä tuleviin tavaroihin  jotka saavat jossakin jäsenvaltiossa erityisen tuontikohtelun OVAT SOPINEET seuraavista määräyksistä  jotka liitetään tähän sopimukseen:1.   Euroopan talousyhteisön perustamissopimuksen soveltaminen ei vaadi minkäänlaisia muutoksia tullimääräyksiin  joita tämän sopimuksen voimaan tullessa sovelletaan seuraavaan tuontiin:a) Surinamista(*) ja Alankomaiden Antilleilta(**) peräisin olevien ja sieltä tulevien tavaroiden tuonti Benelux-maihin;(*) Sopimuksen neljännen osan määräyksiä on sovellettu Surinamiin 1 päivästä syyskuuta 1962 16 päivään heinäkuuta 1976 Alankomaiden ratifioimisasiakirjansa tallettamisen yhteydessä tallettaman lisäasiakirjan nojalla.(**) Euroopan talousyhteisön perustamissopimuksen tarkistamisesta 13 päivänä marraskuuta 1962 tehdyn yleissopimuksen (EYVL 150  1.10.1964  s. 2414/64) mukaisesti pöytäkirjaa ei enää sovelleta Alankomaiden Antilleihin.b) Marokosta  Tunisiasta  Vietnamin tasavallasta  Kamputseasta ja Laosista peräisin olevien ja sieltä tulevien tavaroiden tuonti Ranskaan. Edellä olevat määräykset koskevat myös Uusien- Hebridien kondominaatissa sijaitsevia Ranskan siirtokuntia(***);(***) Ks. sopimuksen liite IV  I niteen sivulta 461 alkaen.c) Libyasta ja nykyisin Italian huoltohallintoalueena olevasta Somaliasta(****) peräisin olevien ja sieltä tulevien tavaroiden tuonti Italiaan.(****) Kyseiset kaksi maata ovat itsenäistyneet.2.   Jäsenvaltioon tuotujen tavaroiden  joita edellä tarkoitettu kohtelu koskee  ei voida katsoa olevan tuossa jäsenvaltiossa tämän sopimuksen 10 artiklassa tarkoitetussa vapaassa vaihdannassa silloin  kun ne jälleenviedään toiseen jäsenvaltioon.3.   Ensimmäisen vuoden kuluessa tämän sopimuksen voimaantulosta jäsenvaltiot antavat komissiolle ja muille jäsenvaltioille tiedoksi tässä pöytäkirjassa tarkoitettua erityiskohtelua koskevat määräykset sekä luettelot tuotteista  joita se koskee.Ne antavat komissiolle ja muille jäsenvaltioille tiedon myös näihin luetteloihin tai tähän kohteluun jälkeenpäin tehdyistä muutoksista.4.   Komissio valvoo  ettei edellä olevien määräysten soveltaminen aiheuta haittaa muille jäsenvaltioille; tällöin se voi toteuttaa kaikki aiheelliset toimenpiteet jäsenvaltioiden välisiä suhteita koskevissa kysymyksissä.Tehty Roomassa kahdentenakymmenentenäviidentenä päivänä maaliskuuta vuonna tuhatyhdeksänsataaviisikymmentäseitsemän.P. H. SPAAK  //  J. Ch. SNOY ET D'OPPUERSADENAUER  //  HALLSTEINPINEAU  //  M. FAUREAntonio SEGNI  //  Gaetano MARTINOBECH  //  Lambert SCHAUSJ. LUNS  //  J. LINTHORST HOMAN